Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 118

1. Szakmai gyakorlati vizsga és értékelése A gyakorlati vizsga munkavédelmi, biztonságtechnikai oktatással kezdődik, ahol a Vizsgabizottság elnökének fel kell hívnia a vizsgázók figyelmét arra, hogy a gyakorlati feladat végzése során milyen munka- és környezetvédelmi, ergonómiai és higiénés előírásokat kell betartani. Gyakorlati vizsga (I.) A mesterjelölt hoz: — 3,5 m 140—150 cm széles anyagot, amelyből 3 részes férfi öltöny készíthető, — 2,5 m 140—150 cm széles anyagot, amelyből kabát, illetve felöltő készíthető. A mesterjelölt által húzott modellrajz alapján kell elkészíteni az alapszabásmintát saját szerkesztési módszere szerint. A divatrajznak megfelelően modelleznie kell és 2001/117. szám kiszabnia a megbeszélt méret szerint (esetleg saját méretre is lehet.) Első próbára összeállítani (sima és laza jelölő fércelés), lepróbálni, igazítani. Az elkészítés után a szabásmintát, a szerkesztési számításokat és a próbára elkészített modellt átadni a Bizottságnak. A gyakorlati vizsga (I.) időtartama 8 óra. Gyakorlati vizsga (II.) A mesterjelölt hoz magával szövetből egy zakót vagy kabátot (hosszú vagy átmeneti), amelyet első próba után befejez: — vásznazva, — rögzítő szalagozva, — zsebezve, — bélése előkészítve, — gallér előkészítve, — 2 varrásos ujja teljesen elkészítve (hasíték, bélelve). A hozott munkadarabot a megadott idő alatt kell elkészíteni, készre vasalva a Bizottságnak átadni. A gyakorlati vizsga (II.) időtartama 8 óra. A Bizottság a vizsgázó munkáját menet közben is figyelemmel kíséri. A gyakorlati vizsga értékelése a bizottság által előre összeállított szakmai szempontok szerint kialakított pontozólapon történik. A pontozólapon szereplő értékelési szempontokat és az elérhető összpontszámot a gyakorlati vizsga előtt a vizsgázókkal ismertetni kell. A feladatok megvalósítását a bizottság folyamatosan figyelemmel kíséri. A jelölt munkáját a munkavégzés előkészítésének, végzésének szakszerűsége, pontossága, technikai és technológiai folyamatok alkalmazása, valamint a munkavédelmi szabályok betartása alapján értékelik. „Nem felelt meg” minősítést kap az a vizsgamunka, amely használhatatlan (selejt, égetett, elszabott stb.), illetve a rendelkezésre álló idő alatt nem éri el a legalább 80%-os készültséget, továbbá, ha a jelölt súlyosan megsérti a vonatkozó munkavédelmi szabályokat.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes